कई बार घर – परिवार में कई तरह की समस्याएं चल रही होती है, जिससे गर्भवती महिला का चिंता करना जाहिर सी बात है लेकिन कई बार महिलाएं इस बात की भी चिंता करने लगती हैं कि उनका ज्यादा तनाव में रहना उनके बच्चे के लिए हानिकारक हो सकता है। लेकिन एक स्टडी में पाया गया है कि छोटी – मोटी टेंशन का बच्चे पर कोई फर्क नहीं पड़ता है। हां अगर परिवार में किसी की मौत हो गई हो या जॉब छूटने की बहुत ज्यादा टेंशन हो तो बच्चे की प्री मेच्योर डिलीवरी होने की संभावना बढ़ जाती हैं। अपने आप को तनाव से दूर रखने के लिए संगीत सुनें, किताबें पढ़ें, रात को जल्दी सोने की कोशिश करें।